11/06/2018 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 5 de xuño de 2018 pola que se concede a autorización administrativa previa e de construción dunha instalación de distribución eléctrica no concello das Pontes de García Rodríguez (expediente IN407A 2014/207-1)

Resolución do 5 de xuño de 2018, da Xefatura Territorial da Coruña, pola que se concede a autorización administrativa previa e de construción dunha instalación de distribución eléctrica no concello das Pontes de García Rodríguez (expediente IN407A 2014/207-1) Expediente: IN407A 2014/207-1 Promotor: Unión Fenosa Distribución, S. A. Denominación da instalación: MODIFICADO E ANEXO AL PROYECTO DE RETRANQUEO DE MT EN MINA AS PONTES (EXPTE.593/07) L. M. T. A. Tesouro (MOL-816). Concello: As Pontes de García Rodríguez. FEITOS 1. O 5 de decembro de 2014, o promotor solicitou a autorización administrativa previa e a autorización administrativa de construción do proxecto de execución da instalación de distribución eléctrica indicada.2. O proxecto someteuse ao trámite de información pública mediante a súa inserción no DOG do 24 de febreiro de 2015 e no BOP do 10 de febreiro de 2015.3. Solicitouse o preceptivo informe ás distintas administracións, organismos ou, de ser o caso, empresas de servizo público ou de servizos de interese xeral afectados. O promotor manifestou a súa conformidade cos condicionados establecidos.4. Os servizos técnicos da Xefatura Territorial emitiron un informe favorable sobre a dita solicitude. CONSIDERACIÓNS LEGAIS E TÉCNICAS 1. A Lei 24/2013, do 26 de decembro, do sector eléctrico.2. O Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica.3. O Real decreto 223/2008, do 15 de febreiro, polo que se aproban o Regulamento sobre condicións técnicas e garantías de seguridade en liñas eléctricas de alta tensión e as súas instrucións técnicas complementarias ITC-LAT 01 a 09.4. O Real decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalacións eléctricas de alta tensión e as súas instrucións técnicas complementarias ITC-RAT 01 a 23.5. O Real decreto 842/2002, do 2 de agosto, polo que se aproba o Regulamento electrotécnico para baixa tensión 6. As características técnicas da instalación son as seguintes:  Actuacións na LMTA Tesouro (MOL-816) para liberar y/o facilitaro tendido da nova LAT (132 kV) Penaloba-Subestación de Tesouro, en cinco zonas de afeccións:  Afección n.º 1: recuamento dun tramo entre os CT Mourela e o CT A. Machado (expediente 83/02)  Afección n.º 2, 3 e 4: instalaranse dous seccionadores SXS.  Afección n.º 5: acondicionamento de apoio existente avanzado, este apoio n.º 19-5 en dirección ao n.º 19-4, subestación Tesouro, tres metros mantendo altura e dirección.  Desmantelamento do tramo de líña existente a recuar.  Anexo del Modificado ao proxecto Retranqueo Mina de as Pontes (Expte/07) Burkard, JOLANDA LLISTAR RODRIGUEZ SIERRA, Enxeñeiro Industrial, n.º colexiado 2633 de Galicia Visado 20152018 (30/7/2015). 7. No expediente consta un informe favorable dos servizos técnicos desta Xefatura Territorial. De acordo con todo o indicado, RESOLVO: 1. Conceder a autorización administrativa previa e a autorización administrativa de construción á instalación de distribución eléctrica indicada.2. A instalación executarase no prazo dun ano, contado a partir do día seguinte ao da publicación da presente resolución no Diario Oficial de Galicia.3. Para a posta en funcionamento da instalación autorizada, deberá presentar ante esta Xefatura Territorial unha solicitude coa cal deberá achegar a seguinte documentación:  As declaracións de conformidade relativas ao material ou equipamento, e as certificacións ou homologacións, se procede.  Un certificado do director da montaxe en que se garantirá o cumprimento das especificacións do proxecto e prescricións complementarias, se as houber, así como das regulamentacións e normas oportunas na montaxe da instalación e posta a punto.4. Esta aprobación outórgase sen prexuízo doutras que sexan de aplicación segundo a lexislación vixente, en especial as relativas á ordenación do territorio e ao ambiente.5. Todos os novos apoios a instalar na zona recreativa da Praia Lago deben ter a consideración de frecuentados sen calzado. Contra esta resolución, que non é definitiva en vía administrativa, poderase interpor recurso de alzada ante o conselleiro de Economía, Emprego e Industria, no prazo dun mes, contado a partir do día seguinte ao da notificación ou publicación, nos termos establecidos na Lei 39/2015, do 1 de outubro, do procedemento administrativo común das administracións públicas (BOE núm.236, do 2/10/2015), sen prexuízo de que os interesados poidan interpor calquera outro recurso que se considere pertinente. A Coruña, 5 de xuño de 2018. Isidoro Martínez Arca Xefe territorial da Coruña